ai4bharat/Pralekha huggingface dataset:
युवा कार्यक्रम एवं खेल मंत्रालय
भवानी देवी प्रथम खेलो इंडिया फेंसिंग विमेंस लीग का हिस्सा बनेंगी; लीग के 3 चरणों के लिए कुल 1.54 करोड़ रुपये स्वीकृत
प्रथम खेलो इंडिया फेंसिंग विमेंस लीग 25 जुलाई को नई दिल्ली के तालकटोरा इंडोर स्टेडियम में शुरू होने वाली है। महिलाओं के लिए अपनी तरह की पहली राष्ट्रीय तलवारबाजी प्रतियोगिता तीन चरणों में 29 जुलाई तक आयोजित होगी।
कैडेट , जूनियर  और सीनियर  श्रेणियों में 20 राज्यों में 300 से अधिक महिलाओं ने इसमें भाग लेने के लिए पंजीकरण कराया है। टोक्यो ओलंपियन और टारगेट ओलंपिक पोडियम स्कीम  की एथलीट भवानी देवी तलवारबाजी के आयोजन में सीनियर वर्ग की लीग में प्रतिभागी होंगी। वह तमिलनाडु राज्य का प्रतिनिधित्व कर रही हैं। इसके अलावा, लीग में भाग लेने वाले अन्य टॉप्स एथलीटों में श्रेया गुप्ता  - तलवारबाजी, वेदिका खुशी  - तलवारबाजी, तनिक्षा खत्री  - एपी और शीतल दलाल - एपी शामिल हैं।
इंफाल, औरंगाबाद, गुवाहाटी और पटियाला से भारतीय खेल प्राधिकरण के राष्ट्रीय उत्कृष्टता केंद्र  के प्रतिभागी भी इसका प्रतिनिधित्व कर रहे हैं। खेलो इंडिया विमेंस फेंसिंग लीग महिलाओं के लिए एक खुला राष्ट्रीय स्तर का रैंकिंग टूर्नामेंट है और फेंसिंग एसोसिएशन ऑफ इंडिया  पोर्टल के साथ पंजीकृत और उनके संबंधित राज्य संघों द्वारा नामित फेंसर की भी भागीदारी हो रही है।
यह तीन चरणों में आयोजित किया जाएगा। चरण 1 और 2 नई दिल्ली में निर्धारित है, जबकि अंतिम चरण पटियाला में होगा। तीन चरणों में लीग के आयोजन के लिए भारतीय खेल प्राधिकरण द्वारा कुल 1.54 करोड़ रुपये मंजूर किए गए हैं। प्रत्येक चरण के लिए पुरस्कार राशि 17.10 लाख रुपये निर्धारित की गई है।
लीग चरण के बाद अंतरराष्ट्रीय तलवारबाजी महासंघ के मानदंडों के अनुसार लीग चरण के शीर्ष क्रम के खिलाड़ियों के बीच सीधा मुकाबला होगा। इसके अलावा, खेलो इंडिया फेंसिंग विमेंस लीग के साथ, तालकटोरा स्टेडियम में उपरोक्त तारीखों पर पुरुषों के लिए एक एफएआई रैंकिंग टूर्नामेंट होगा।
खेलो इंडिया फेंसिंग विमेंस लीग खेलो इंडिया के स्पोर्ट्स फॉर विमेन घटक का एक और प्रयास है, जो खेल प्रतियोगिताओं की एक विस्तृत श्रृंखला में महिलाओं की भागीदारी बढ़ाकर उनके सशक्तिकरण की दिशा में सबसे आवश्यक कदम है। अनुदान प्रदान करने से लेकर कार्यक्रमों के समुचित आयोजन और कार्य में अंतर समर्थन किया जाता है। पिछली प्रतियोगिताओं में खेलो इंडिया नेशनल रैंकिंग महिला तीरंदाजी टूर्नामेंट, खेलो इंडिया नेशनल रैंकिंग युवा महिला भारोत्तोलन टूर्नामेंट, खेलो इंडिया महिला कुश्ती राष्ट्रीय टूर्नामेंट, खेलो इंडिया महिला हॉकी लीग  और साथ ही अंडर-17 खेलो इंडिया गर्ल्स फुटबॉल लीग शामिल हैं।
संस्कृति मंत्रालय
जलियांवाला बाग स्मारक आगंतुकों के लिए 15.6.2020 तक बंद रहेगा
कोविड-19 संकट के कारण स्मारक का नवीकरण कार्य प्रभावित
राष्ट्र 13.4.2019 से13.4.2020 तक जलियांवाला बाग नरसंहार की शताब्दी मना रहा है। वर्तमान में, स्मारक का नवीनीकरण, सुधार किया जा रहा है तथास्मारक स्थल पर संग्रहालय / दीर्घाएं और साउंड एंड लाइट शो स्थापित किया जा रहा है।स्मारक स्थल पर नवीकरण का काम मार्च, 2020 तक पूरा किया जाना था, ताकि इसे 13 अप्रैल की दुर्भाग्यपूर्ण तिथि को जनता द्वारा श्रद्धांजलि अर्पित करने के लिए खोला जा सके। स्मारक स्थल पर कार्य जोरों पर था। इस स्मारक में प्रतिदिन बड़ी संख्या में पर्यटक आते हैं, इसलिए आगंतुकों के प्रवेश को 15.2.2020 से 12.4.2020 तक बंद करने का निर्णय लिया गया ताकि नवीकरण के कार्यों को नियत तिथि के भीतर पूरा किया जा सके।हालांकि कोविड-19 संकट के कारणउक्त कार्य प्रभावित हुआ है। इसलिए अब स्मारक को आगंतुकों के लिए 15.6.2020 तक बंद रखने का निर्णय लिया गया है।
स्वास्थ्य एवं परिवार कल्याण मंत्रालय
डॉ. हर्षवर्धन ने केरल में फैले निपाह वायरस बीमारी की स्थिति की समीक्षा की
केन्द्रीय स्वास्थ्य एवं परिवार कल्याण मंत्री डॉ. हर्षवर्धन ने आज निपाह वायरस बीमारी की स्थिति की समीक्षा की।
स्वास्थ्य एवं परिवार कल्याण मंत्रालय की सचिव सुश्री प्रीति सूदन ने मंत्रालय के अधिकारियों के साथ निपाह वायरस बीमारी की वर्तमान स्थिति की गंभीरता से समीक्षा की।
निपाह वायरस बीमारी के संबंध में निम्न कार्य किए जा रहे हैं-
- केन्द्रीय टीम ने बीमारी के लक्षण वाले सभी 6 मामलों का जायजा लिया है।
- एक संक्रमित मामले में मरीज को एस्टर मेडिसिटी, चेरेन्नीलूर, एर्नाकुलम में दाखिल कराया गया है। मरीज होश में है और उसे हल्का बुखार है।
- कुल 316 मामलों पर प्रति दिन के आधार पर निगरानी रखी जा रही है।
- बीमारी के लक्षण वाले 6 मरीजों को मेडिकल कॉलेज के अलग वार्ड  में दाखिल कराया गया है। एनआईवी, पुणे की रिपोर्ट के अनुसार इन सभी 6 मरीजों के सैम्पल निगेटिव आए है। 3 मरीजों को बुखार नहीं है।
- बीमारी के लक्षण वाले एक मरीज के सैम्पल को एनआईवी लैब भेजा गया है।
- एनसीडीसी के स्ट्रैटिजिक हेल्थ ऑपरेशन सेंटर  को 4 जून, 2019 से सक्रिय बनाया गया है और यह निपाह वायरस से संबंधित सभी गतिविधियों का समन्वय कर रहा है। एनसीडीसी-एसएचओसी में अब तक निपाह वायरस से संबंधित 40 फोन कॉल्स आए हैं।
- जिलाधिकारी कार्यालय में जिला नियंत्रण कक्ष की स्थापना की गई है। 
- संयुक्त आयुक्त  ने एर्नाकुलम, केरल में दो विशेषज्ञों को तैनात किया है, जो जांच में स्थानीय पशु-पालन विभागों की सहायता करेंगे।
- महामारी जांच के लिए एनआईवी, पुणे और पशु-पालन विभाग की टीमें निपाह वायरस से पीड़ित व्यक्ति के आवास के आस-पास चमगादड़ों और अन्य जानवरों की जांच कर रहे है।
प्रधानमंत्री कार्यालय
प्रधानमंत्री ने पहलवान पूजा गहलोत को उनके उज्ज्वल भविष्य के लिए प्रोत्साहित किया
"पूजा आपका पदक सेलिब्रेशन की बात है, माफी की नहीं"
एएनआई का एक ट्वीट था जिसमें पहलवान पूजा गहलोत महिलाओं की 50 किलोग्राम फ्रीस्टाइल कुश्ती में कांस्य पदक जीतकर भावुक हो गई थीं, प्रधानमंत्री ने जवाब देते हुए पूजा गहलोत को उनके उज्ज्वल भविष्य के लिए प्रोत्साहित किया है।
प्रधानमंत्री ने ट्वीट किया;
"पूजा, आपका ये पदक तो सेलिब्रेशन की बात है, माफी की नहीं। आपकी जीवन यात्रा हमें प्रेरित करती है, आपकी कामयाबी हमें खुश करती है। आप आगे बहुत बड़ी बड़ी चीजें करेंगी, यूं ही जगमगाती रहें!⭐️"
रक्षा मंत्रालय
वर्गीकरण विनियमों और उन्नत नौसेना प्रौद्योगिकियों पर सम्मेलन का आयोजन
नौसेना आर्किटेक्चर निदेशालय, एकीकृत मुख्यालय रक्षा मंत्रालय  द्वारा 27-28 जून 2023 को मनोहर पर्रिकर रक्षा अध्ययन और विश्लेषण संस्थान, नई दिल्ली में नौसेना के जहाजों और सहायक पोतों के लिए वर्गीकरण विनियम और उन्नत प्रौद्योगिकियों पर सम्मेलन आयोजित किया गया। सम्मेलन का उद्घाटन चीफ ऑफ मटेरियल, वाइस एडमिरल, संदीप नैथानी, ने किया और इसके विभिन्न सत्रों में 100 से अधिक प्रतिनिधियों ने उत्साह से भाग लिया, जिनमें नौ-सेना मुख्यालय के वरिष्ठ अधिकारी, नौसेना कमांड, फील्ड इकाई, तट रक्षक मुख्यालय, छह डीपीएसयू शिपयार्ड के प्रतिनिधि, डीआरडीओ वैज्ञानिक और अन्य बुद्धिजीवी शामिल थे।
सम्मेलन में स्वदेशी युद्धपोत निर्माण और अंतरराष्ट्रीय मानकों के अनुरूप इसके रख-रखाव को बढ़ावा देने के लिए क्लास सोसायटी की भूमिका में प्रगति को समझने के लिए एक तकनीकी मंच प्रदान किया गया। सम्मेलन में सात प्रमुख अंतरराष्ट्रीय वर्गीकरण सोसायटी यानी एबीएस, बीवी,क्लास-एनके, डीएनवी, आईआरएएस, एलआर और रीना के वरिष्ठ प्रतिनिधियों/विषय-विशेषज्ञों ने भाग लिया, जिसमें क्लास सोसाइटी द्वारा नौ-सेना के जहाजों के लिए नियामक ढांचे से लेकर ऑटोनोमस वेसेल के लिए क्लास नोटेशन, मानवरहित जहाज के लिए नियम नोट, एडिटिव मैन्युफैक्चरिंग, नेवल सबमरीन कोड,पतवार अखंडता प्रबंधन, विंड असिस्टेंड प्रोपल्शन सिस्टम और डिजिटल सिस्टम तक पर 16 पेपर प्रस्तुत किए गए।मटेरियल के सहायक प्रमुख,रियर एडमिरल के श्रीनिवास, ने सम्मेलन में समापन भाषण दिया।
प्रधानमंत्री कार्यालय
प्रधानमंत्री 12 अप्रैल को गुजरात के अदालज में श्री अन्नपूर्णाधाम ट्रस्ट के छात्रावास और शिक्षा परिसर का उद्घाटन करेंगे
प्रधानमंत्री जनसहायक ट्रस्ट के हीरामनी आरोग्यधाम का भूमिपूजन भी करेंगे
प्रधानमंत्री श्री नरेन्द्र मोदी 12 अप्रैल को सुबह 11 बजे गुजरात के अदालज में श्री अन्नपूर्णाधाम ट्रस्ट के छात्रावास एवं शिक्षा परिसर का वीडियो कांफ्रेंसिंग के माध्यम से उद्घाटन करेंगे। कार्यक्रम के दौरान प्रधानमंत्री जनसहायक ट्रस्ट के हीरामनी आरोग्यधाम का भूमिपूजन भी करेंगे।
छात्रावास और शिक्षा परिसर में 600 छात्रों के रहने व भोजन आदि की सुविधा के लिए 150 कमरे हैं। अन्य सुविधाओं में जीपीएससी, यूपीएससी परीक्षा के लिए प्रशिक्षण केंद्र, ई-लाइब्रेरी, सम्मेलन कक्ष, खेल कक्ष, टीवी कक्ष, छात्रों के लिए प्राथमिक स्वास्थ्य सुविधाएं आदि शामिल हैं।
जनसहायक ट्रस्ट हीरामनी आरोग्य धाम को विकसित करेगा। इसमें एक बार में 14 व्यक्तियों के डायलिसिस की सुविधा, 24 घंटे रक्त-आपूर्ति की सुविधा के साथ ब्लड बैंक, चौबीसों घंटे संचालन में रहने वाला मेडिकल स्टोर, आधुनिक परीक्षण प्रयोगशाला और स्वास्थ्य जांच के लिए शीर्ष श्रेणी के उपकरण सहित नवीनतम चिकित्सा सुविधाएं होंगी। यह आयुर्वेद, होम्योपैथी, एक्यूपंक्चर, योग चिकित्सा आदि के लिए आधुनिक सुविधाओं वाला एक डे-केयर सेंटर होगा। यहाँ प्राथमिक चिकित्सा प्रशिक्षण, तकनीशियन प्रशिक्षण और डॉक्टर प्रशिक्षण की सुविधायें भी उपलब्ध होंगी।
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 145 करोड़ से अधिक खुराक दी जा चुकी हैं
- वर्तमान में 91,361 सक्रिय मामले
- सक्रिय मामले कुल मामलों के 1 प्रतिशत से भी कम, वर्तमान में 0.26 प्रतिशत
- संक्रमण से मुक्त होने की दर 98.36 प्रतिशत
- बीते 24 घंटे में 7,585 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,42,66,363 हुई
- बीते 24 घंटे में देश में 16,764 नये मामले दर्ज किये गए
- दैनिक पॉजिटिविटी दर 1.34 प्रतिशत, पिछले 88 दिनों से 2 प्रतिशत से कम
- साप्ताहिक पॉजिटिविटी दर 0.89 प्रतिशत, पिछले 47 दिनों से 1 प्रतिशत से कम
- अब तक कुल 67.78 करोड़ जांच की गयी
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
सड़क परिवहन एवं राजमार्ग मंत्रालय
श्री नितिन गडकरी ने गाजियाबाद-अलीगढ़ एक्सप्रेसवे पर 100 घंटे में 100 लेन किलोमीटर में बिटुमिनस कंकरीट बिछाने के लिए टीम को बधाई दी
गाजियाबाद-अलीगढ़ एक्सप्रेसवे ने शानदार उपलब्धि प्राप्त करके इतिहास रचा है : 100 लेन किलोमीटर की दूरी में 100 घंटे के अभूतपूर्व समय में बिटुमिन कंकरीट बिछाया गया। यह उपलब्धि भारत के सड़क अवसंरचना उद्योग के समर्पण और सरलता को दिखाती है। श्री नितिन गडकरी ने क्यूब हाइवेज, एलएंडटी तथा गाजियाबाद-अलीगढ़ एक्सप्रेसवे प्राइवेट लिमिटेड  की टीम को उनकी शानदार उपलब्धि के लिए बधाई दी।
श्री गडकरी ने आयोजित समारोह को वर्चुअल रूप में संबोधित करते हुए कहा कि 118 किलोमीटर का एनएच-34 का गाजियाबाद एक्सप्रेसवे सेक्शन गाजियाबाद तथा अलीगढ़ की सघन आबादी के बीच परिवहन लिंक के रूप में महत्वपूर्ण भूमिका निभाता है। उन्होंने कहा कि यह परियोजना दादरी, गौतमबुद्ध नगर, सिकंदाराबाद, बुलंदशहर और खुर्जा जैसे विभिन्न शहरों से होकर गुजरती है। यह महत्वपूर्ण व्यापार मार्ग के रूप में काम करता है , सामानों की आवाजाही को सुविधाजनक बनाता है और औद्योगिक क्षेत्रों, कृषि क्षेत्रों तथा शैक्षणिक संस्थानों को जोड़कर क्षेत्रीय आर्थिक विकास में योगदान देता है।
श्री गडकरी ने कहा कि स्थायीत्व और लागत प्रभावशीलता के प्रति अपनी प्रतिबद्धता पर बल देते हुए हमने परियोजना में ओल्ड सेंटल प्लांट रिसाइकिलिंग  टेक्नॉलोजी के उपयोग को लागू किया है।
मंत्री महोदय ने कहा कि इस नवाचारी हरित टेक्नॉलोजी में मिल्ड मेटेरियल का 90 प्रतिशत उपयोग करना शामिल है , जो सड़क की सतह के लगभग 20 लाख वर्गमीटर के बराबर है। उन्होंने कहा कि इसके परिणामस्वरूप वर्जिन मेटेरियल की खपत केवल 10 प्रतिशत तक कम हुई है। इस दृष्टिकोण को अपनाकर हमने महत्वपूर्ण रूप से ईंधन खपत और संबंधित ग्रीन हाऊस गैस उत्सर्जन को काफी कम कर दिया है , जिससे हमारे कार्बन फुटप्रिंट को कम करने में काफी योगदान हुआ है।
श्री गडकरी ने कहा कि प्रधानमंत्री श्री नरेन्द्र मोदी के नेतृत्व में हमारी प्रतिबद्धता प्रत्येक यात्री के लिए असाधारण मोबिलिटी सुनिश्चित करने में है, जिससे गुणवत्ता से समझौता किए बिना अधिकतम गति के विश्वस्तरीय हाईवे के विकास के माघ्यम से क्षेत्र में वाणिज्य को प्रोत्साहन मिले और आर्थिक गतिविधियों में वृद्धि हो सके।
आर्थिक मामलों की मंत्रिमण्डलीय समिति 
मंत्रिमंडल ने तीस्ता चरण VI एचई परियोजना , सिक्किम को मंजूरी दी
प्रधानमंत्री श्री नरेन्द्र मोदी की अध्यक्षता में हुई आर्थिक मामलों की मंत्रिमंडलीय समिति की बैठक में आज मैसर्स लेंको तीस्ता हाइड्रोपावर लिमिटेड  के अधिग्रहण के लिए निवेश की मंजूरी तथा एनएचपीसी द्वारा सिक्किम में तीस्ता चरण VI एचई परियोजना के शेष कार्य के कार्यान्वयन को स्वीकृति प्रदान की।
इस परियोजना का कार्यान्वयन 5748.04 करोड़ रुपये की अनुमानित लागत  पर किया जाएगा, जिसमें एलटीएचपीएल के अधिग्रहण के लिए 907 करोड़ रुपये की निविदा लागत तथा शेष कार्य की 3863.95 करोड़ रुपये की अनुमानित लागत शामिल होगी,जिसमें निर्माण के दौरान ब्याज  तथा 977.09 करोड़ रुपये का विदेशी संघटक शामिल होगा।
तीस्ता चरण VI एचई परियोजना सिक्किम के सिरवानी गांव में रन ऑफ रिवर  योजना है, जो तीस्ता नदी थाले की विद्युत क्षमता का जल प्रपात प्रणाली में उपयोग करती है। इसमें तीस्ता नदी पर 26.5 मीटर ऊंचे बैराज, 9.8 मीटर व्यास और 13.76 किलोमीटर लम्बाई वाली घोड़े की नाल के आकार की दो हेड रेस टनल या पावर टनल सुरंगों, प्रति 125 मेगावाट क्षमता की चार इकाइयों वाले एक भूमिगत पावर हाउस का निर्माण शामिल है।
500 मेगावाट की संस्थापित क्षमता  वाली यह परियोजना के तहत 90 प्रतिशत डिपेंडेबल ईयर में 2400 एमयू बिजली का उत्पादन करेगी।
इस परियोजना का दायित्व लेने से विफल लागत का उपयोग किया जा सकेगा और अब तक के इस निवेश का उपयोग विद्युत उत्पादन में किया जा सकेगा। इतना ही नहीं, निविदा की राशि का उपयोग बैंकों और वित्तीय संस्थानों आदि की देनदारी चुकाने में किया जाएगा। इस परियोजना से ऊर्जा की बढ़ती मांग को पूरा करने, ग्रिड की बैलेंसिंग और रैम्पिंग आवश्यकताओं को पूरा करने में मदद मिलेगी तथा सिक्किम राज्य के विकास की प्रक्रिया में तेजी आएगी।
निर्वाचन आयोग
बिहार में 11 अप्रैल को पहले चरण का मतदान होगा
लोकसभा की 4 सीटों के लिए 44 प्रत्याशी मैदान में
चुनाव के सुचारू संचालन के लिए 7,486 मतदान केंद्र बनाए गए
बिहार में आम चुनाव-2019 के लिए पहले चरण का मतदान 11 अप्रैल को होगा। पहले चरण के अंतर्गत लोकसभा की चार सीटों – औरंगाबाद, गया, नवादा और जमुई के लिए मतदान होगा। शेष 36 लोकसभा सीटों पर अगले छह चरणों में मतदान होगा।
पहले चरण के लिए मतदाताओं की संख्या 7440324 है, जिनमें पुरुष मतदाता 3894024, महिला मतदाता 3546001 और अन्य श्रेणी  के मतदाताओं की संख्या 299 है।
लोकसभा की 4 सीटों के लिए 44 उम्मीदवार मैदान में है। पहले चरण के मतदान के लिए कुल 7486 मतदान केंद्र बनाए गए हैं।
चुनाव के लिए 18 मार्च को अधिसूचना जारी की गई थी। नामांकन की अंतिम तिथि 25 मार्च थी। नामांकन पत्रों की जांच 26 मार्च को हुई। नामांकन वापस लेने की तिथि 28 मार्च थी।
बिहार की अनूठी विशेषता है कि राज्य में सभी मतदाताओं  के पास मतदाता पहचान पत्र  की सुविधा है।
पृथ्वी विज्ञान मंत्रालय
कई राज्यों में एक-दो स्थानों पर भारी से अति भारी बारिश होने की संभावना
भारतीय मौसम विज्ञान विभाग  के मौसम पूर्वानुमान बुलेटिन के अनुसार कोंकण गोवा में भारी से अति भारी बारिश के बीच एक-दो स्थानों पर अति भीषण बारिश देखने को मिल सकती है।
हिमाचल प्रदेश, उत्तराखंड, पंजाब, हरियाणा, चंडीगढ़ और दिल्ली, गुजरात के पूर्वी भागों, मध्य महाराष्ट्र, तटीय आंध्र प्रदेश और यनम, तेलंगाना, तटीय और दक्षिण आंतरिक कर्नाटक, केरल और माहे तथा तमिलनाडु, पुडुचेरी और कराईकल में एक-दो स्थानों पर भारी से अति भारी वर्षा होने की संभावना है।
मौसम पूर्वानुमान बुलेटिन में यह भी बताया गया है कि एक-दो स्थानों पर भारी मॉनसून वर्षा निम्नलिखित राज्यों में भी देखने को मिल सकती है: जम्मू, कश्मीर, लद्दाख, गिलगित-बाल्टिस्तान और मुजफ्फराबाद, पश्चिम उत्तर प्रदेश, पूर्वी राजस्थान, पश्चिमी मध्य प्रदेश, बिहार, उप-हिमालयी पश्चिम बंगाल और सिक्किम, ओडिशा, अंडमान व निकोबार द्वीपसमूह सौराष्ट्र और कच्छ, मराठवाड़ा, रायलसीमा, उत्तर आंतरिक कर्नाटक और लक्षद्वीप।
बारिश के साथ-साथ विभिन्न राज्यों में तेज़ हवाएँ चलने, बादलों की गर्जना होने और बिजली कड़कने की भी आशंका है। अनुमान है कि पंजाब, हरियाणा, चंडीगढ़ और दिल्ली, अंडमान व निकोबार द्वीपसमूह और तेलंगाना में एक-दो स्थानों पर 30-40 किमी प्रति घंटे की हावाओं के साथ बादलों की गर्जना होने,आंधी चलने और बिजली गिरने की आशंका है। जम्मू, कश्मीर, लद्दाख, गिलगित-बाल्टिस्तान और मुजफ्फराबाद, हिमाचल प्रदेश, उत्तर प्रदेश, राजस्थान, विदर्भ, बिहार, झारखंड, पश्चिम बंगाल और सिक्किम, असम और मेघालय, नागालैंड, मणिपुर, मिजोरम और त्रिपुरा, मध्य महाराष्ट्र, मराठवाड़ा, तटीय आंध्र प्रदेश और यनम, रायलसीमा और तमिलनाडु, पुडुचेरी और कराईकल में भी एक-दो स्थानों पर बिजली गिरने की आशंका है।
बुलेटिन में यह भी बताया गया है कि पश्चिमी राजस्थान में एक-दो स्थानों पर लू का प्रकोप जारी रहने की संभावना है। पश्चिमी-मध्य और दक्षिण-पश्चिमी अरब सागर में 45-55 किमी प्रति घंटे की गति से हवाएँ चलेंगी। हवाओं की रफ्तार कुछ समय के लिए 65 किमी प्रति घंटे तक जाने की संभावना है।दक्षिण-पूर्व, मध्य-पूर्व और उत्तरी-पूर्वी अरब सागर में गुजरात-महाराष्ट्र-गोवा-कर्नाटक-केरल के तटीय तटों के पास; लक्षद्वीप क्षेत्र, तमिलनाडु और दक्षिणी आंध्र प्रदेश के तटों से सटे पश्चिम-मध्य और दक्षिणी बंगाल की खाड़ी के साथ-साथमन्नार की खाड़ी और अंडमान सागर से मछुआरों को इन दूर रहने की सलाह दी जाती है।
मत्स्यपालन, पशुपालन और डेयरी मंत्रालय
आईसीएआर संस्थानों ने 12 भाषाओं में मत्स्य पालन क्षेत्र के लिए परामर्श जारी किये
पूरी दुनिया में मत्स्य क्षेत्र के लाभ के लिए एफएओ ने स्वैच्छिक दिशानिर्देशों में आईसीएआर के परामर्शों को शामिल किया
कोविद -19 महामारी दुनिया भर में फ़ैल गयी है। महामारी की रोकथाम के लिए लगाये गए लॉकडाउन ने देश में मत्स्य पालन और जलीय कृषि क्षेत्रों  को कई तरीकों से प्रभावित किया है। मछली पकड़ने की गतिविधियों और मीठे और खारे पानी की प्रणालियों में एक्वाकल्चर के अलावा बीज उत्पादन, चारा संयंत्र संचालन, आपूर्ति और बाजार श्रृंखला आदि कई संबद्ध गतिविधियाँ अत्यधिक प्रभावित हुई हैं। मोटे तौर पर, मछुआरों, श्रमिकों, प्रसंस्करण काम में लगे लोगों और उनके समुदायों को महामारी के खतरे का सामना करना पड़ रहा है। इससे पूरी मूल्य श्रृंखला और इस पर आधारित आजीविका भी प्रभावित हो रही है।
कृषि क्षेत्र से जुड़े सभी हितधारकों की सुरक्षा सुनिश्चित करने के लिए भारतीय कृषि अनुसंधान परिषद , कृषि अनुसंधान और शिक्षा विभाग , कृषि और किसान कल्याण मंत्रालय, भारत सरकार ने अपने अनुसंधान संस्थानों के माध्यम से विभिन्न उप-क्षेत्रों से जुड़े सभी लोगों को संवेदनशील बनाने के लिए कई अभिनव कदम उठाए हैं।
मत्स्यपालन क्षेत्र के लिए, जिसमें मत्स्य पालन, जलीय कृषि  और अन्य संबद्ध गतिविधियाँ शामिल हैं, आईसीएआर ने मत्स्य संस्थानों के माध्यम से श्रमिकों की सुरक्षा और महामारी के प्रसार को रोकने के लिए परामर्श को विकसित करने और इसे जारी करने में प्रमुख भूमिका निभाई। इस प्रयास में, आईसीएआर- केद्रीय मात्स्यिकी प्रौद्योगिकी संस्थान , कोच्चि ने मछुआरों, मछली पकड़ने वाले नावों के मालिकों, मछली पकड़ने के बंदरगाह, मछली बाजार और समुद्री खाद्य प्रसंस्करण संयंत्रों के लाभ के लिए परामर्श तैयार किये। ये परामर्श अंग्रेजी और हिंदी के अलावा 10 विभिन्न क्षेत्रीय भाषाओं में जारी किये गए। आईसीएआर- केद्रीय अंतर्स्थलीय मात्स्यिकी अनुसंधान संस्थान , बैरकपुर ने नदियों, नदियों के मुहानों, जलाशयों और आर्द्रभूमि में मछली पकड़ने की गतिविधियों में शामिल हितधारकों के लिए परामर्श तैयार किये। ये परामर्श प्रिंट व इलेक्ट्रॉनिक मीडिया एवं सोशल मीडिया के माध्यम से लोगों तक पहुंचाए गए और राज्य मत्स्य विभाग, विकासात्मक एजेंसियों, गैर-सरकारी संगठनों तथा स्वयं सहायता समूहों में प्रसारित किये गए। देश भर में इस क्षेत्र से जुड़े लोगों ने इन प्रयासों का स्वागत किया है।
खाद्य और कृषि संगठन  रोम, ने आईसीएआर-सीआईएफटी और आईसीएआर-सीआईएफआरआई द्वारा तैयार परामर्शों के महत्व को स्वीकार करते हुए इन्हें स्वैच्छिक दिशानिर्देशों में शामिल किया है। ये स्वैच्छिक दिशानिर्देश दुनिया भर में मत्स्य क्षेत्र के लाभ के लिए एशिया-क्षेत्रीय पहलों के तहत सतत लघु-मत्स्य पालन के लिए जारी किये गए हैं। । यह आईसीएआर और इसके संस्थानों के प्रयासों की एक बड़ी स्वीकृति है। परिषद के इन प्रयासों से वैश्विक मत्स्य क्षेत्र को लाभ होने की उम्मीद है।
एएम / जेके
(Visitor Counter : 336
कोयला मंत्रालय
कोयला मंत्रालय ने चालू नीलामी हिस्से में आठ कोयला खदानों के सफल बोलीदाताओं के साथ समझौते पर हस्ताक्षर किए
11 कोयला खदानों की नीलामी के दूसरे प्रयास का शुभारंभ अतिशीघ्र: केंद्रीय मंत्री श्री प्रहलाद जोशी
आने वाले महीनों में वाणिज्यिक कोयला खदानों की नीलामी के अगले हिस्से का शुभारंभ: मंत्री
कोयला मंत्रालय ने आज यहां वाणिज्यिक खनन  के लिए कोयला खदानों के दूसरे अंश की नीलामी के अनुसार आठ सफल बोलीदाताओं के साथ समझौतों को क्रियान्वित किया है।
सफल बोलीदाताओं को संबोधित करते हुए केन्द्रीय कोयला, खान और संसदीय कार्य मंत्री श्री प्रहलाद जोशी ने नीलामी प्रक्रिया में सफल भागीदारी के लिए उन्हें बधाई दी। मंत्री ने जोर देकर कहा कि भारत सरकार और कोयला मंत्रालय कोयला क्षेत्र में सुधार और देश की अर्थव्यवस्था के लिए मूल्यों के निर्णारण की निरंतर यात्रा पर हैं। मंत्री ने कहा कि इन नीलामियों की सफलता से आत्मनिर्भर भारत के दृष्टिकोण को और मजबूत करने में मदद मिलेगी क्योंकि इससे भारत के कोयले के आयात को कम करने में भी सहायता मिलेगी।
श्री प्रहलाद जोशी ने सभी कोयला धारक राज्यों से आवंटित कोयला खदानों को खोलने की सुविधा प्रदान करने की अपील की ताकि भारत अपने नागरिकों के लिए ऊर्जा सुरक्षा सुनिश्चित करने के लिए अपने प्रचुर कोयला संसाधनों का उपयोग कर सके। मंत्री ने घोषणा की कि वाणिज्यिक खदानों की नीलामी की अगली किश्त अक्टूबर/नवंबर 2021 में शुरू की जाएगी। इनमें से अधिकांश खानों का विवरण पहले से ही सार्वजनिक डोमेन में उपलब्ध है और कुछ और खदानों को सूची में जोड़ा जाएगा। इस बीच कोयला मंत्रालय बहुत जल्द कोयला खदानों के लिए जारी नीलामी सत्र में 11 कोयला खदानों की नीलामी के दूसरे प्रयास के लिए निविदा दस्तावेज लेकर आ रहा है, जिन्हें एकल बोलियां मिली हैं।
6 प्रतिशत से 75.5 प्रतिशत की राजस्व हिस्सेदारी और 30 प्रतिशत की औसत राजस्व हिस्सेदारी के साथ आठ कोयला खदानों की सफलतापूर्वक नीलामी की गई है। इन खदानों की इलेक्ट्रॉनिक नीलामी इस साल अगस्त के पहले सप्ताह में आयोजित की गई थी।
वाणिज्यिक कोयला खदान नीलामी के लिए कोयला मंत्रालय के एकमात्र लेनदेन सलाहकार एसबीआई कैपिटल मार्केट्स लिमिटेड ने नीलामी के संचालन में कार्यप्रणाली तैयार की और मंत्रालय की सहायता की।
जिन खदानों के लिए ये कोयला खदान/ब्लॉक उत्पादन और विकास समझौते लागू किए गए थे, वे हैं- भास्करपारा, बुराखाप स्मॉल पैच, गोंडखरी, जोगेश्वर; खास जोगेश्वर, रौता क्लोज्ड माइन, भिवकुंड, झिगाडोर और खरगाँव। सफल बोलीदाताओं में सनफ्लैग आयरन; स्टील कंपनी लिमिटेड, साउथ वेस्ट पिनेकल एक्सप्लोरेशन लिमिटेड, प्रकाश इंडस्ट्रीज लिमिटेड, सीजी नेचुरल रिसोर्सेज प्राइवेट लिमिटेड, अदानी पावर महाराष्ट्र लिमिटेड और श्रीसत्य माइंस प्राइवेट लिमिटेड।
युवा कार्यक्रम एवं खेल मंत्रालय
चोट लगने के दो साल बाद वापसी कर नितिन ने आत्मविश्वास में कमी को दूर करते हुए खेलो इंडिया यूनिवर्सिटी गेम्स में बॉक्सिंग में स्वर्ण पदक जीता
मुक्केबाज ने 86-92 किग्रा वर्ग में अनमोल को 5:0 से हराकर चंडीगढ़ विश्वविद्यालय के लिए स्वर्ण पदक जीता
जैन यूनिवर्सिटी ग्लोबल कैंपस में खेलो इंडिया यूनिवर्सिटी गेम्स में पुरुषों की बॉक्सिंग में 86-92 किग्रा लाइट हैवीवेट वर्ग में स्वर्ण जीतकर नितिन कुमार का आत्मविश्वास बहाल हुआ है, जिनके करियर का ग्राफ 2019 में पुणे में खेलो इंडिया यूथ गेम्स में कंधे की चोट के बाद नीचे चला गया था।
यूथ एमेच्योर वर्ल्ड चैंपियनशिप 2018 में भारत का प्रतिनिधित्व करने और थाईलैंड, कजाकिस्तान, अजरबैजान में आयोजित अनेक अन्य अंतरराष्ट्रीय आयोजनों के बाद, नितिन अंतरराष्ट्रीय स्तर पर सफलता हासिल करने के लिए सही रास्ते पर थे। लेकिन 2019 में चोट ने प्रतिस्पर्धी खेलों में उनके करियर के लिए संदेह छोड़ दिया "चोट ने वास्तव में मुझे कुछ साल पीछे कर दिया। मुझे लगभग 9 महीने तक प्रशिक्षण नहीं लेने की सलाह दी गई थी। नितिन याद करते हैं, 2020 में, जब मैं फिर से रिंग में उतरने के लिए तैयार था, तो महामारी ने मुझे घर के अंदर रहने के लिए मजबूर कर दिया। मेरी वापसी की उम्मीदें अधर में लटकी रही।” नितिन ने फाइनल में लवली प्रोफेशनल यूनिवर्सिटी के अनमोल को हराया था।
उन दिनों को याद करते हुए जब वह खेलों से बाहर थे, नितिन ने कहा: "मुझे खुद पर संदेह था और मैं मानसिक रूप से बहुत परेशान था। जब मैंने पिछले साल सर्बिया में एआईबीए विश्व मुक्केबाजी चैंपियनशिप में अपने हमवतन लोगों को भाग लेते देखा, तो इसने मुझे मानसिक रूप से और प्रभावित किया।"
- भावुक नितिन ने कहा, इस दौरान लगभग 20 किलो वजन भी बढ़ गया जिसका मतलब था कि मैं अब अपने भार वर्ग में भाग नहीं ले सकता। वे मेरे जीवन के सबसे बुरे दिन थे लेकिन इस दौरान मेरे परिवार ने मेरा बहुत साथ दिया। ”
महीनों तक आत्मविश्वास में कमी और वांछित स्थिति तक पहुंचने के संघर्ष से गुजरने के बाद, नितिन को आखिरकार ऐसा लगा कि वह बड़े आयोजनों के लिए तैयार है। "खेलो इंडिया यूनिवर्सिटी गेम्स की जीत से खोया हुआ आत्मविश्वास वापस लौटा है। मैंने पिछले दो वर्षों में किसी भी प्रतियोगिता में भाग नहीं लिया था इसलिए खेलो इंडिया यूनिवर्सिटी गेम्स और ऑल इंडिया यूनिवर्सिटी गेम्स में एक के बाद एक स्वर्ण पदक जीतना मुझे इस बात का आश्वासन देता है कि मैं खेलों में वापस लौट सकता हूं और फिर से भारत का प्रतिनिधित्व करने के लिए तैयार हूं। उन्होंने कहा, इस जीत ने मुझे कड़ी मेहनत करने के लिए प्रेरित किया है और मुझे पता है कि मैं वापसी कर सकता हूं। ”
नितिन का अगला लक्ष्य अपना वजन कम करना और 80 किग्रा वर्ग में भाग लेना है। वह इस साल के अंत में सीनियर नेशनल चैंपियनशिप में अपनी अगली उपस्थिति दर्ज करेगा और विश्व विश्वविद्यालय खेलों में अच्छे प्रदर्शन की उम्मीद करता है। मेरी चोट से पहले मैंने हमेशा 75 किग्रा वर्ग में भाग लिया। अब मेरा लक्ष्य वजन कम करने पर काम करना है और 80 किलो वर्ग में प्रतिस्पर्धा की तैयारी शुरू करना है। मेरी ऊंचाई और काया के लिए, यह सबसे अच्छी श्रेणी है और मुझे यकीन है कि मैं अच्छा करूंगा।”
कौशल विकास एवं उद्यमिता मंत्रालय
विश्व हिंदी दिवस के अवसर पर यूनेस्को द्वारा ऐतिहासिक निर्णय लिया गया, डब्ल्यूएचसी  की वेबसाइट पर हिंदी विवरण उपलब्ध होगा
यूनेस्को में भारत के स्थायी प्रतिनिधिमंडल ने कल विश्व हिंदी दिवस के अवसर पर घोषणा की कि यूनेस्को का विश्व विरासत केंद्र भारत के यूनेस्को विश्व धरोहर स्थलों के हिंदी विवरण को डब्ल्यूएचसी की वेबसाइट पर प्रकाशित करने के लिए सहमत हो गया है।
केंद्रीय शिक्षा एवं कौशल विकास मंत्री श्री धर्मेंद्र प्रधान ने ट्वीट संदेश के माध्यम से इस फैसले का स्वागत किया। उन्होंने कहा कि हिंदी प्रत्येक भारतीय और हर हिंदी प्रेमी के लिए गर्व का विषय है। वैश्विक मंच पर भारतीय भाषाओं की लोकप्रियता स्वागत योग्य तथा उत्साहजनक है।
एमजी/एएम/एनके/वाईबी
(Visitor Counter : 308